El 7 d'abril de 2017 es va publicar el Reglament (UE) 2017/625, sobre control oficial.
Amb aquest nou reglament es reforça i s'integra el sistema de control de tota la cadena agroalimentària sota el mateix marc normatiu.
Les modificacions que suposa respecte a la normativa anterior exigeix un esforç i un repte per a tots els agents de control.
L'ACSA va organitzar, el 11 de juliol de 2017, la Jornada de presentació del nou Reglament com a una oportunitat d'intercanvi d'informació i de valoració conjunta amb la participació de tots els protagonistes en el control oficial.
Així mateix, posem a la vostra disposició un espai perquè pugueu fer arribar les vostres reflexions, valoracions o qualsevol aportació amb referència a les qüestions exposades en la jornada.
Posem a la vostra disposició un espai perquè pugueu fer arribar les vostres reflexions, valoracions o qualsevol aportació amb referència a les qüestions exposades en la jornada.
El passat 11 de juliol va tenir lloc a la seu de l'Agència de Salut Pública de Catalunya la Jornada de presentació del Reglament (UE) 2017/625 relatiu als controls oficials.
Amb més de 140 assistents, la Jornada va despertar l'interès dels professionals d'unitats centrals i territorials dels diferents departaments i ajuntaments amb responsabilitat en l'àmbit del control alimentari i pinsos.
La Jornada es va plantejar en dos blocs diferenciats: en el primer bloc es va donar una visió general del nou marc normatiu, i hi van participar representants de l'Administració General de l'Estat, de l'Agència Espanyola de Consum, Seguretat Alimentària i Nutrició (AECOSAN) i de les unitats de Sanitat Exterior a Catalunya; el segon bloc de la Jornada va tenir un format de taula rodona, en què diversos representants de les unitats de l'Administració de la Generalitat de Catalunya i de l'Administració local van exposar als assistents les principals novetats i els reptes que suposarà aquesta normativa en cada àmbit competencial.
El secretari de Salut Pública, Joan Guix, va presentar la Jornada fent una breu explicació de l'evolució de les normes per garantir la seguretat alimentària i el control oficial en els darrers anys; va destacar el compromís de la Unió Europea com a garant de la seguretat alimentària dels consumidors i l'avenç d'una política comuna que va integrant tota la cadena agroalimentària, amb l'objectiu de protegir com a valors principals la salut humana, la sanitat animal i el medi ambient.
Aquesta integració segueix la coherència del concepte "un món, una salut" i va destacar alguns aspectes dels quals les administracions han de vetllar pel compliment, com ara la transparència, la qualitat i la coherència dels controls, i aquest repte inclou els sistemes d'informació com a aliats d'una bona gestió.
La primera presentació va ser a càrrec d'Icíar Fierros, consellera tècnica de l'AECOSAN, que va exposar l'enfocament global i transversal de tot el Reglament i les novetats principals en l'àmbit d'aplicació, que s'estén a tota la cadena agroalimentària, i engloba la sanitat vegetal, els subproductes, i reforça les disposicions en matèria de sanitat animal, benestar i controls en la lluita contra el frau.
Els reptes de l'exposició que cal destacar són els següents:
La major part de les disposicions del Reglament no entraran en vigor fins al desembre de 2019, moment en què es preveu un desplegament de més de setanta normes que aniran concretant l'articulat mitjançant actes delegats i actes d'execució.
Seguidament, Clara Polo, coordinadora de Sanitat Exterior al punt d'inspecció fronterera (PIF) de Barcelona va exposar totes les novetats més significatives del nou Reglament relacionades amb les activitats dels PIF:
Clara Polo va destacar que un dels reptes principals és la integració de tota la informació dels intercanvis fronterers dins d'una mateixa aplicació, la qual cosa facilitarà molt la coordinació entre els estats membres.
La taula rodona va estar representada per membres de l'Agència de Salut Pública de Catalunya, del Departament d'Agricultura, Ramaderia, Pesca i Alimentació, de l'Agència Catalana del Consum i de l'Ajuntament de Santa Coloma de Gramenet com a participant de l'Administració local.
Els principals comentaris, novetats i reptes són els següents:
En l'àmbit de les inspeccions, la vigilància i el control:
En l'àmbit de la lluita contra el frau:
En l'àmbit del benestar i de la sanitat animal:
En l'àmbit de la sanitat vegetal:
En l'àmbit competencial de consum:
En l'àmbit de l'Administració local:
El Reglament (UE) 2017/625 es presenta com una normativa integradora dels controls oficials per garantir l'aplicació de la legislació sobre aliments i pinsos en tota la cadena agroalimentària i com una eina per facilitar la coordinació entre tots els estats membres.
La major part entrarà en vigor al desembre de 2019, i fins aleshores es preveu un gran nombre de normes que aniran desplegant i concretant l'articulat; per tant, queda palès que caldrà treballar força en els propers dos anys, ja que hi ha molts aspectes de molta transcendència que encara cal concretar i no és fàcil posar d'acord a tots els estats membres.
Atès el caràcter transversal de la norma és molt important l'harmonització i la coordinació entre tots els agents de control i en tots els nivells (europeu, estatal, autonòmic) per aprofitar aquests canvis normatius per millorar en diferents nivells i ser més eficients per garantir als consumidors una seguretat i qualitat alimentàries.
Per saber-ne més, a continuació, us hi adjuntem les ponències de cadascuna de les presentacions que ens han facilitat els ponents.
Carme Palma de l'Ajuntament de Santa Coloma de Gramenet